钦定古今图书集成/明伦汇编/皇极典/第300卷 > 《王昌刘永张步李宪彭宠卢芳列传论》
## 钦定古今图书集成/明伦汇编/皇极典/第300卷 > 《王昌刘永张步李宪彭宠卢芳列传论》

后汉书

《传》称：“盛德必百世祀。”孔子曰：“宽则得众。”夫能得众心，
则百世不忘矣。观更始之际，刘氏之遗恩馀烈，英雄
岂能抗之哉！然则知高祖、孝文之宽仁结于人心深
矣。周人之思召公，爱其甘棠，又况其子孙哉！刘氏之
再受命，盖以此乎！若数子者，岂有国之远图哉？因时
扰攘，苟恣纵而已耳，然犹以附假宗室，能掘强岁月
之闲。观其智略。固无足以禅汉祖。发其英灵者也。